สรุปปัจจัยสำคัญตลาดทุน-การเงิน-เศรษฐกิจวันนี้
สรุปปัจจัยสำคัญตลาดทุน-การเงิน-เศรษฐกิจประจำวันที่ 6 ส.ค.58
6 ส.ค. 2558

– เงินเยนอยู่ที่ระดับ 124.80 เยน/ดอลลาร์ จากช่วงเช้าที่ระดับ 124.72 เยน/ดอลลาร์
– เงินยูโรอยู่ที่ระดับ 1.0897 ดอลลาร์/ยูโร จากช่วงเช้าที่ระดับ 1.0910 ดอลลาร์/ยูโร
– ดัชนี SET ปิดวันนี้ที่ระดับ 1,430.58 จุด ลดลง 5.78 จุด หรือ 0.40% มูลค่าการซื้อขาย 30,448.56 ล้านบาท
– สรุปปริมาณการซื้อขายรายกลุ่ม ต่างชาติขายสุทธิ 1,351.27 ล้านบาท (SET+MAI)
 
– กระทรวงพาณิชย์ ปรับลดคาดการณ์การส่งออกของไทยในปี 58 เป็นติดลบ 3.0% จากเดิมคาดว่าจะเติบโตได้ 1.2% และน่าจะเป็นการตั้งเป้าประมาณการส่งออกติดลบเป็นครั้งแรกของไทย
– นายจิรเทพ เสนีวงศ์ ณ อยุธยา โฆษกธนาคารแห่งประเทศไทย (ธปท.) กล่าวว่า ธปท. จะมีการปรับประมาณการส่งออกใหม่อีกครั้งในเดือนกันยายน (25 ก.ย.58) อย่างไรก็ดี จากการที่กระทรวงพาณิชย์ปรับลดคาดการณ์การส่งออกของไทยในปี 58 เป็นติดลบ 3.0% จากเดิมที่คาดว่าจะเติบโตได้ 1.2% ธปท.คาดว่าทิศทางการปรับประมาณการทั้งปีน่าจะสอดคล้องกันกับกระทรวงพาณิชย์และกระทรวงการคลัง
– ศูนย์พยากรณ์เศรษฐกิจและธุรกิจ มหาวิทยาลัยหอการค้าไทย เผยดัชนีความเชื่อมั่นผู้บริโภคเดือน ก.ค.58 อยู่ที่ 73.4  ซึ่งเป็นการปรับตัวลดลงต่อเนื่องเป็นเดือนที่ 7 และต่ำสุดในรอบ 14 เดือน
– กระทรวงการคลังฟิลิปปินส์ เผยยอดขาดดุลการค้าในเดือน มิ.ย.อยู่ที่ระดับ 7.27 หมื่นล้านเปโซ(1.6 พันล้านดอลลาร์สหรัฐ) ซึ่งสูงกว่าระดับ 6.25 หมื่นล้านเปโซในช่วงเดียวกันของปีก่อน ขณะที่ยอดขาดดุลงบประมาณของฟิลิปปินส์เพิ่มขึ้นในเดือน มิ.ย.เนื่องจากรัฐบาลเพิ่มการใช้จ่ายเพื่อกระตุ้นกิจกรรมทางเศรษฐกิจ โดยช่วงครึ่งปีแรกฟิลิปปินส์ยังเกินดุลงบประมาณ 1.37 ล้านเปโซ ซึ่งเป็นการฟื้นตัวขึ้นหลังจากการขาดดุลกว่า 6.77 หมื่นล้านเปโซในช่วงเดียวกันของปีก่อน
– ธนาคารกลางอังกฤษ(BOE) จะแถลงผลประชุมในช่วงเย็นวันนี้ตามเวลาไทย พร้อมเปิดเผยข้อมูลเศรษฐกิจสำคัญขนานใหญ่ในวันนี้ ซึ่งประกอบไปด้วย รายงานการประชุมนโยบายการเงินเดือน ส.ค. และรายงานเงินเฟ้อประจำไตรมาส ซึ่งเป็นปัจจัยบ่งชี้ภาวะเศรษฐกิจที่ตลาดต่างจับตามองอย่างใกล้ชิด
– ธนาคารกลางญี่ปุ่น (BOJ) เปิดฉากการประชุมนโยบายการเงินที่มีกำหนด 2 วันในวันนี้ โดยคาดว่า BOJ จะยังคงดำเนินนโยบายผ่อนคลายทางการเงินต่อไป ขณะที่จับตาเศรษฐกิจจีนที่ชะลอตัว ตลอดจนผลกระทบต่อเศรษฐกิจญี่ปุ่น แม้ว่าอัตราเงินเฟ้อของญี่ปุ่นยังค่อนข้างต่ำเมื่อเทียบกับเป้าหมายที่ 2% ของ BOJ แต่ทางธนาคารเชื่อว่าเงินเฟ้อที่ต่ำเป็นผลมาจากราคาน้ำมันดิบที่ปรับตัวลง
 
ที่มา: สำนักข่าวอินโฟเควสท์